CELEX: 62010CA0365
Language: et
Date: 2011-03-24 00:00:00
Title: Kohtuasi C-365/10: Euroopa Kohtu (kolmas koda) 24. märtsi 2011 . aasta otsus — Euroopa Komisjon versus Sloveenia Vabariik (Liikmesriigi kohustuste rikkumine — Saastekontroll — Välisõhu PM10 sisalduse piirväärtused)

21.5.2011   
            
            
               ET
            
            
               Euroopa Liidu Teataja
            
            
               C 152/9
            
         Euroopa Kohtu (kolmas koda) 24. märtsi 2011. aasta otsus — Euroopa Komisjon versus Sloveenia Vabariik
   (Kohtuasi C-365/10) (1)
   
   (Liikmesriigi kohustuste rikkumine - Saastekontroll - Välisõhu PM10 sisalduse piirväärtused)
   2011/C 152/15
   Kohtumenetluse keel: sloveenia
   
      Pooled
   
   
      Hageja: Euroopa Komisjon (esindaja: D. Kukovec)
   
      Kostja: Sloveenia Vabariik (esindaja: N. Pintar Gosenca)
   
      Ese
   
   Liikmesriigi kohustuste rikkumine — Nõukogu 22. aprilli 1999. aasta direktiivi 1999/30/EÜ vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus artikli 5 lõike 1 rikkumine (EÜT L 163, lk 41) ning parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta (ELT L 152, lk 1) artikli 13 lõike 1 rikkumine — Vajalike meetmete võtmata jätmine, et PM10 sisaldus välisõhus ei ületaks ettenähtud piirväärtusi.
   
      Resolutsioon
   
   
               1.
            
            
               Kuna aastatel 2005-2007 ületati aasta ja päeva kohta kehtestatud välisõhu PM10 sisalduse piirväärtusi, on Sloveenia Vabariik rikkunud kohustusi, mis tulenevad nõukogu 22. aprilli 1999. aasta direktiivi 1999/30/EÜ (vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus) artikli 5 lõikest 1.
            
         
               2.
            
            
               Mõista kohtukulud välja Sloveenia Vabariigilt.
            
         
      (1)  ELT C 288, 23.10.2010.